|  |  |  |
| --- | --- | --- |
| DELO NA DALJAVO  Šolsko leto 2019/ 2020  Razred: 4. a | | |
| Predmet:  SLJ | Datum:  18. 5. 2020 | Učiteljica:  Zdenka Mežan |
| Tema: Proza: Astrid Lindgren: Ronja, Razbojniška hči | | |
| Pripomočki: Berilo str. 120*,* 121 | | |
| Namen učenja:   * branje in analiza umetnostnega besedila, * zapis kratke obnove. | | |
| Kriteriji uspešnosti: uspešen/na boš, ko boš:   * tiho in glasno prebral/a književno besedilo, * pri branju upošteval/a ločila, predloge (k, h, s, z, v) prebral/a skupaj z naslednjo besedo, * prepoznal/a književne osebe, kraj dogajanja, čas dogajanja, * poiskal/a razlago za neznane besede, * napisal/a kratko obnovo odlomka. | | |
| Danes se podaj na pustolovščino v gozd.  Pri SLJ te čaka odlomek napete pustolovske zgodbe Ronja, razbojniška hči.  Preden začneš, pomisli:  Kdaj si bil/a zadnjikrat v gozdu?  Kaj vse si tam videl/a in doživel/?  Si se v gozdu že kdaj izgubil/a?  Astrid Lindgren je bila švedska mladinska pisateljica, ki si je izmislila mnogo nepozabnih literarnih junakov, priljubljenih po vsem svetu. Med njene najbolj znane knjige spadajo Pika Nogavička, Detektivski mojster Blomkvist, Bratec in Kljukec s strehe, Erazem in potepuh, Brata levjesrčna in Ronja, razbojniška hči. Zanje je prejela številne nagrade, po njeni smrti pa so na Švedskem, kjer je bila izjemno priljubljena, v njen spomin ustanovili nagrado (za otroško literaturo) Astrid Lindgren.  V razbojniškem gnezdu se razbojniškemu poglavarju Mattisu rodi hči Ronja. Deklica odrašča v divjih gozdovih, kjer nekega dne spozna dečka Birka, ki postane njen najboljši prijatelj. Tudi Birkov oče je razbojniški poglavar, ampak za razliko od svojih otrok očeta nista prijatelja, pač pa največja sovražnika.   * B/120, 121 - najprej poslušaj posnetek branja odlomka na [www.radovednih-pet.si](http://www.radovednih-pet.si). * Besedilo 2x glasno preberi staršem. Pri tem upoštevaj pravila glasnega branja. * Poišči neznane besede in si poglej razlago v stvarnih pojasnilih ali v SSKJ: <https://fran.si/iskanje?FilteredDictionaryIds=130&View=1&Query=%2A>   Nove naloge: Izberi si eno izmed spodnjih nalog.   * Napiši kratko obnovo odlomka. * Pisno v celih povedih odgovori na vprašanja str.121 * Nariši zemljevid Mattisovega gozda ( izhajaj iz odlomka)     Za tiste učence, ki želijo in zmorejo več: Več o pisateljici Astrid Lindgren ter njenem življenju in delu lahko izveste, če pobrskate po spletu [www.astrid-lindgren.com](http://www.astrid-lindgren.com) | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti? | | |